Държавен вестник, бр. 65, 2012 г., стр. 21

БРОЙ  65	
Д Ъ Р Ж А В Е Н  В Е С Т Н И К 	
СТР.  21  
в хоризонтално положение“, и предвид, че пред­
лаганият на пазара детски панталон, търговска 
марка Cichlid ®, за деца на 12 мес., страна на 
произход – Турция, състав – 100 % памук, с прис­
тягаща връзка в областта на талията, на лицевата 
страна в долния край има бродирани цветя, не 
съответства на изискванията на БДС EN 14682, 
тъй като връзката в областта на талията не е 
прикрепена към облеклото в поне една точка, 
разположена на равно разстояние от изходните 
точки, измерената дължина на свободните кра­
ища на връзката в областта на талията е над 
допустимите 140 mm, поради което съществува 
риск от наранявания и се счита за опасна за 
потребителите (малки деца), нареждам:
1. Забранявам вноса, износа, възмездното или 
безвъзмездното пускане на пазара на детски пан­
талон, търговска марка Cichlid ®, за деца на 12 
мес., страна на произход – Турция, състав – 100 % 
памук, с пристягаща връзка в областта на талията, 
на лицевата страна в долния край има бродира­
ни цветя, като стока, представляваща сериозен 
риск и опасност за здравето на потребителите 
(малки деца). 
2. Вносителите и дистрибуторите да организи­
рат незабавното и ефективно изтегляне от пазара 
и изземването от потребителите на описаната в 
заповедта стока по реда, условията и в срокове­
те, визирани в Наредбата за условията и реда за 
изтегляне от пазара, изземване от потребителите 
и унищожаване на опасни стоки и за реда за 
обезщетяване на потребителите в случаите на 
изземване на опасни стоки, и да отправят пре­
дупреждения към потребителите за рисковете, 
които стоката съдържа.
3. На основание чл. 74 във връзка с чл. 60, 
ал. 1 от Административнопроцесуалния кодекс 
допускам предварително изпълнение на заповедта 
с цел да не се допусне увреждане на здравето на 
потребителите.
4. Разходите по складиране, транспорт, изтег­
ляне от пазара, изземването от потребителите и 
тяхното обезщетяване са за сметка на произво­
дителите, вносителите и дистрибуторите.
Заповедта може да се обжалва чрез председа­
теля на Комисията за защита на потребителите 
в 14-дневен срок от съобщаването є по реда на 
Административнопроцесуалния кодекс.	
Председател: 
В. Златев
7797
КОМИСИЯ ЗА ФИНАНСОВ 
НАДЗОР
РЕШЕНИЕ № 854-ИП
от 1 август 2012 г.
На основание чл. 13, ал. 1, т. 5 и ал. 7 във 
връзка с чл. 15, ал. 1, т. 1 от Закона за Комисията 
за финансов надзор (ЗКФН) и чл. 20, ал. 1, т. 1, 
предложение второ във връзка с чл. 21 ЗПФИ 
Комисията за финансов надзор реши:
Отнема правото на „ББГ Симекс – Бълга­
рия“ – ООД, със седалище и адрес на управле­
ние София, ул. Московска 21, за извършване на 
следните услуги и дейности:
по чл. 5, ал. 2, т. 2, 4 и 7 ЗПФИ:
 – изпълнение на нареждания за сметка на 
клиенти;
 – управление на портфейл;
 – предлагане за първоначална продажба на 
финансови инструменти без безусловно и неотме­
нимо задължение за придобиване на финансовите 
инструменти за собствена сметка;
допълнителните услуги по чл. 5, ал. 3, т. 1, 2 
и 4 ЗПФИ:
 – съхраняване и администриране на фи­
нансови инструменти за сметка на клиенти, 
включително попечителска дейност (държане на 
финансови инструменти и на пари на клиенти 
в депозитарна институция) и свързаните с нея 
услуги, като управление на постъпилите парични 
средства/предоставените обезпечения; 
 – предоставяне на заеми за извършване на 
сделки с един или повече финансови инстру­
менти, при условие че лицето, което предоставя 
заема, участва в сделката при условия и по ред, 
определени с наредба;
 – предоставяне на услуги, свързани с чуж­
дестранни средства за плащане, доколкото те са 
свързани с предоставяните инвестиционни услуги.
На основание чл. 13, ал. 3 ЗКФН решението 
може да бъде обжалвано пред Върховния админи­
стративен съд в 14-дневен срок от съобщаването 
му, което не спира неговото изпълнение.
Председател:
Ст. Мавродиев
7720
РЕШЕНИЕ № 855-УД
от 1 август 2012 г.
На основание чл. 13, ал. 1, т. 5 и ал. 7 от За­
кона за Комисията за финансов надзор (ЗКФН) 
във връзка с чл. 100, ал. 1, т. 1, предложение 
второ от Закона за дейността на колективните 
инвестиционни схеми и на други предприятия за 
колективно инвестиране Комисията за финансов 
надзор реши:
Отнема издадения лиценз за извършване на 
дейност като управляващо дружество на „Ин­
теркарт инвестмънтс“ – АД, ЕИК 200313972, 
със седалище и адрес на управление София 
1407, район „Лозенец“, бул. Джеймс Баучър 76А, 
издаден въз основа на Решение № 1015-УД от 
4.08.2008 г. на КФН.
На основание чл. 13, ал. 3 ЗКФН решението 
подлежи на обжалване пред Върховния админи­
стративен съд. Обжалването не спира изпълне­
нието на индивидуалния административен акт.
Председател:
Ст. Мавродиев
7721
СТОЛИЧНА ОБЩИНА
РЕШЕНИЕ № 370
от 12 юли 2012 г.
В Направление „Архитектура и градоустрой­
ство“ на Столичната община е постъпило за­
явление вх. № ГР-70-00-1034 от 8.12.2008 г. от 
„Би Джи Ар Капитал“ – ЕООД, собственик на 
поземлен имот 013003 и поземлен имот 013002, 
землище Световрачене, район „Нови Искър“, с 
искане за даване на съгласие за изработване на 
проект за ПУП – ПЗ.